ОТЧЕТ

на НЧ „Напредък-1920“с.Чайка

за дейността през2018г

В наши дни на читалищата е отредена ролята , като средища на запазване , подържане и възраждане на традициите и обичаите да провеждат мероприятия съобразени с интересите както на млади , така и на стари.

Читалищата са самостоятелни юридически единици и се издържат от държавни субсидии, дарения , наеми , общински субсидии и други.

НЧ „Напредък-1920“ с. Чайка се намира на 15 км. от Община Провадия .Селото е малко , преобладават възрастни хора.От скоро започнаха да идват и млади семейства ,за да живеят постоянно тук.

Читалището работи предимно с хора от селото,но и с хора приходящи ,които се включват дейно в мероприятията на селото.

И ето измина още една година ,за която ще Ви направим кратка равносметка,за работата на читалището.

Започваме с първия празник на годината „Бабинден“.Той бе отбелязан ,както всяка година в читалището с празничен ритуал.

Вторият от празниците „Трифон Зарезан“, бе отбелязан със зарязване на лозята, с традиционна погача ,вино , суджук и др.С много веселие ,музика и танци празника продължи в читалището.

До късно вечерта младите семейства завърнали се в селото отбелязаха и „Денят на влюбените“с танци ,прегрътки ,с весела викторина и забавни игри.

За Баба Марта изработихме мартенници и раздадохме по домовете ,за да се почувства празника и да могат всички хора от селото и млади и стари да се усмихнат ,тъй като наближава пролетта.

8-ми март отпразнувахме с организирана празнична вечеря в р-т Овеч в гр.Провадия.

На Великден празнувахме в читалищната сграда,

като всеки донесе яйца и козунак,направихме изложба ,а след това се борихме с яйцата ,приключихме с кръшно хоро на мегдана.

През м. май участвахме в празника на фолклорното изкуство в гр.Суворово „Като жива вода“,където се класирахме на 2-ро място.

Взехме участие на събора на с.Блъсково „Чисто ,хубаво ,добро“ получихме грамота и плакет.

Вкрая на м.юни ПГ участва в събора „Песни и танци на слънчева Добруджа“в Дебрене ,където взехме първо място и парична награда.

Участвахме във фолклорните събори на с.Голица „Заедно да съхраним старите български традиции“ и с. Аспарухово „Ченге пее и танцува“

Добри хора дариха книги за читалищната библиотека и материали за музейната сбирка,за което читалищното настоятелство Благодари.

С общи усилия ще продължим да работим за да може читалищната и библиотечна дейност да продължи да се развива ,а читалището да остане мястото за социални контакти ,за сплотяване на местното население ,за запазване и обогатяване на народните традиции.

Читалищно настоятелство

Веселина Железова Георгиева

Димитър Господинов Недялков

Стефка Неделчева Гинчева

Проверителна комисия

Соня Тодорова Герчева

Капка Панайотова Вълчева

Антония Иванова Филева